Εξετάζοντας τη σχέση παιδαγωγού-παιδιού ως προς την ποιότητα του προσχολικού περιβάλλοντος, την καταγωγή και το φύλο των παιδιών
Creators: name: Ανδρεάδου, Γαβριέλα Σταύρου
Publisher: name: Aristotle University of Thessaloniki
Year: 2015
Subjects: Σχέση παιδαγωγού-παιδιού
Ποιότητα προσχολικού περιβάλλοντος
Δημογραφικά χαρακτηριστικά
Teacher-child relationship
Preschool environment quality
Demographic characteristics

description: Τις τελευταίες δεκαετίες έχει παρατηρηθεί ένα αυξανόμενο ενδιαφέρον αναφορικά με τον αντίκτυπο των κοινωνικών σχέσεων στην ανάπτυξη των παιδιών. Στο σχολείο, η ποιότητα των σχέσεων παιδαγωγών-παιδιών συνδέεται με την κοινωνικοσυναισθηματική και ακαδημαϊκή ανάπτυξη των παιδιών. Η παρούσα έρευνα μελέτησε τον τρόπο με τον οποίο η σχέση παιδαγωγού-παιδιού επηρεάζεται από την ποιότητα του προσχολικού περιβάλλοντος, την καταγωγή και το φύλο των παιδιών. Το δείγμα της έρευνας αποτέλεσαν 535 σχολεία, εκ των οποίων 338 ήταν νηπιαγωγεία και 197 παιδικοί σταθμοί της επικράτειας της Ελλάδας και 4158 παιδιά. Για τη συλλογή των δεδομένων χρησιμοποιήθηκαν ως ερευνητικά εργαλεία η κλίμακα σχέσης παιδαγωγού-παιδιού (STRS), η οποία διερευνά τις αντιλήψεις των εκπαιδευτικών για τις σχέσεις τους με τους μαθητές και η Κλίμακα Αξιολόγησης Περιβάλλοντος Προσχολικής Εκπαίδευσης-Αναθεωρημένη εκδοχή (ECERS-R), σχεδιασμένο να εξετάσει την ποιότητα του προσχολικού περιβάλλοντος. Τέλος, χρησιμοποιήθηκαν και τα δημογραφικά χαρακτηριστικά των παιδιών. Τα αποτελέσματα έδειξαν ότι η σχέση των παιδαγωγών με τα παιδιά χαρακτηρίζεται ως αρκετά θετική. Η εξέταση της κλίμακας STRS στα ελληνικά εκπαιδευτικά περιβάλλοντα έδειξε διαφοροποιημένα συμπεράσματα όσον αφορά την υποκλίμακα της εξάρτησης. Ένα αξιοσημείωτο εύρημα είναι ότι η υποκλίμακα της συναισθηματικής εγγύτητας των παιδαγωγών με τα παιδιά σχετίζεται θετικά με την υποκλίμακα της εξάρτησης, γεγονός που ίσως να οφείλεται στο πολιτισμικό πλαίσιο της ελληνικής κοινωνίας. Στα προσχολικά κέντρα και στα νηπιαγωγεία που συμμετείχαν, η υποκλίμακα «Αλληλεπίδραση» συγκεντρώνει τη μεγαλύτερη βαθμολογία, ενώ η υποκλίμακα «Δραστηριότητες» συγκεντρώνει τη χαμηλότερη. Στο κομμάτι των συσχετίσεων, το εργαλείο ECERS-R συσχετίζεται θετικά και αρνητικά σε μερικές υποκλίμακες και θέματά του με τη σχέση παιδαγωγού-παιδιού. Tέλος, τα αποτελέσματα υποδεικνύουν ότι η ποιότητα της σχέσης παιδαγωγού-παιδιού επηρεάζεται από την καταγωγή και το φύλο των παιδιών.
description: Τhe past few decades growing interest has been witnessed in the impact of social relationships on child development. In school, the quality of teacher-child relationships is an important determinant of preschool children’s socio-emotional and academic functioning. Research was performed in order to examine teacher-child relationship regarding the effects of preschool environment quality, children’s origin and gender. The sample comprised of 535 schools, of which 338 were kindergartens classrooms and 197 child care classrooms in the territory of Greece and 4158 children. The questionnaire STRS, which assess teachers’ perceptions of their relationships with individual children, and the Early Childhood Environment Rating Scale-Revised (ECERS-R), designed to assess the quality of early care and educational settings, and finally demographic characteristics, were used to collect data. The study showed that the teacher-child relationship was favorable. The examination of the STRS in the Greek educational settings showed differentiated findings regarding the dependency subscale. An interesting finding was that the dependency subscale is related with closeness subscale, a fact that might be attributed to Greek society’s cultural background. In preschools and kindergarten settings that were involved, «Ιnteraction» subscale was top rated, while the lowest score was obtained by the «Activities» subscale. In correlations field, the ECERS-R tool, associated with teacher-child relationship, proved both positive and negative in some subscales and subjects. Finally, findings indicated that the quality of teacher-child relationship is influenced by children’s origin and gender.